\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_, ID št. za DDV: (v nadaljnjem besedilu: naročnik)

in

\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_, ID številka za DDV: \_\_\_\_\_\_\_\_\_\_\_\_\_ (v nadaljnjem besedilu: izvajalec)

sklepata naslednjo

**POGODBO O MEDSEBOJNEM SODELOVANJU**

1. člen

(1) Pogodbeni stranki ugotavljata, da zaradi širjenja bolezni COVID-19 obstaja povečana potreba po izvajanju zdravstvenih storitev, s katerimi se epidemijo omejuje, in se lahko zagotavljanje dodatnih zdravstvenih kapacitet v okviru javne zdravstvene mreže zagotovi z izvajanjem zdravstvenih storitev s strani izvajalca.

(2) Predmet te pogodbe je izvajanje zdravstvenih storitev (vstaviti - primeroma hitrega antigenskega testiranja / jemanja brisov za PCR testiranje / cepljenja proti COVID-19) s strani izvajalca kot podizvajalca naročnika.

2. člen

(1) Izvajalec bo storitve iz drugega odstavka prejšnjega člena opravljal v prostorih naročnika na naslovu (vstaviti).

(2) Natančen obseg izvajanja storitev po tej pogodbi pogodbeni strani sporazumno določita glede na potrebe naročnika in zmožnosti izvajalca. Stranki pogodbe se tako za vsak teden v naprej dogovorita za natančne termine in obseg izvajanja zdravstvenih storitev po tej pogodbi s strani izvajalca.

(3) Izvajalec se zavezuje zagotoviti ustrezno usposobljene zdravstvene delavce in sodelavce za izvajanje storitev po tej pogodbi.

3. člen

(1) Izvajalec je za izvajanje storitev po tej pogodbi upravičen do plačila v višini (vstaviti) EUR za posamezno hitro antigensko testiranje / posamezni odvzem brisa za PCR testiranje / posamezno cepljenje proti COVID-19, pri čimer navedeni znesek vključuje tudi izvedbo vseh storitev, ki so v skladu z dogovorom med izvajalcem in naročnikom povezane z izvedbo posamezne zdravstvene storitve. (alternativno se lahko predvidi plačilo na enoto časa)

(2) Račun za opravljene storitve izvajalec predloži naročniku do desetega dne v mesecu za pretekli mesec.

4. člen

(1) Naročnik in izvajalec se dogovorita, da naročnik izvajalcu in njegovim zaposlenim, omogoči dostop do relevantnih baz podatkov, ki so potrebne za izvajanje nalog po tem dogovoru, vključno z bazami podatkov, ki vsebujejo podatke o zdravstvenem stanju posameznikov.

(2) Naročnik in izvajalec se dogovorita, da naročnik izvajalcu in njegovim zaposlenim zagotovi vsa potrebna delovna sredstva ter ostale pogoje za opravljanje dela pri naročniku, pod enakimi pogoji kot za zaposlene pri naročniku. Upoštevajoč navedeno mora naročnik izvajalcu in njegovim zaposlenim, med drugim zagotavljati:

* osnovna sredstva, zaščitna sredstva in material za opravljanje dela oz. zdravstvenih storitev;
* osebna zaščitna sredstva, razen delovne obleke in delovne obutve, ki jo zagotovi izvajalec;
* osebno varovalno opremo, potrebno za delo v stiku z okuženimi z nalezljivo boleznijo COVID-19.

5. člen

(1) Za nastanek strokovne napake in vso škodo, ki nastane pri izvajanju storitev po tej pogodbi, prevzema odgovornost naročnik.

(2) Naročnik odgovarja tudi za škodo, kar vključuje predvsem škodo zaradi okužbe z nalezljivo boleznijo, ki zaradi opravljanja storitev po tej pogodbi nastane izvajalčevim delavcem.

(3) Za škodo iz drugega odstavka tega člena odgovarja naročnik pod enakimi pogoji in na enak način, kot odgovarja za škodo, ki nastane zdravstvenim delavcem, zaposlenim pri njem.

6. člen

(1) Naročnik se zaveže razširiti svoje zavarovanje odgovornosti na način, da je z njim zavarovana tudi odškodninska odgovornost izvajalca za škodo, ki nastane pri izvajanju storitev po tej pogodbi.

(2) Naročnik se zaveže razširiti zavarovanje iz prejšnjega odstavka na tak način, da so iz njega izključeni morebitni regresni zahtevki zavarovalnice nasproti izvajalcu.

7. člen

(1) Stranki te pogodbe se zavezujeta, da bosta pri izvajanju določil te pogodbe v celoti spoštovali določila Zakona o varstvu osebnih podatkov in določila Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov, ne glede na to ali se bosta z osebnimi podatki seznanili pri neposrednem opravljanju storitev na lokaciji naročnika ali izvajalca ali pri nadzoru izvajanja določil tega dogovora ali na kakršenkoli drug način.

(2) Izvajalec obdelavo osebnih podatkov izvaja za izpolnjevanje predmeta te pogodbe in jih ne sme izvajati za noben drug namen.

8. člen

(1) V primeru, da je pri sklenitvi ali pri izvajanju te pogodbe kdo v imenu ali na račun izvajalca, predstavniku, zastopniku ali posredniku naročnika, njegovemu javnemu uslužbencu ali funkcionarju, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku, zastopniku ali posredniku naročnika, njegovemu javnemu uslužbencu ali funkcionarju, sopogodbeniku ali njegovemu predstavniku, zastopniku, posredniku, je ta pogodba nična.

(2) Naročnik ali na podlagi svojih ugotovitev o domnevnem obstoju dejanskega stanja iz prvega odstavka tega člena, ali na podlagi obvestila Komisije za preprečevanje korupcije ali drugih organov, glede njegovega domnevnega nastanka, prične z ugotavljanjem pogojev ničnosti te pogodbe oziroma z drugimi ukrepi v skladu s predpisi Republike Slovenije.

9. člen

Naročnik in izvajalec se dogovorita, da je:

* kontaktna oseba na strani naročnika \_\_\_\_\_\_\_\_\_\_\_\_\_\_\_, kontakt: \_\_\_\_\_\_\_\_\_\_;
* kontaktna oseba na strani izvajalca \_\_\_\_\_\_\_\_\_\_\_\_\_\_\_, kontakt: \_\_\_\_\_\_\_\_\_\_.

10. člen

(1) Naročnik in izvajalec se dogovorita, da v času trajanja tega dogovora ne bosta zavestno in načrtno onemogočali izvajanja posameznih določil tega dogovora.

(2) Stranki bosta spore reševali sporazumno in v obojestranskem interesu.

(3) V primeru, da pogodbeni stranki spora ne rešita sporazumno, je za reševanje sporov iz tega dogovora pristojno sodišče v \_\_\_\_\_\_\_\_\_\_\_\_\_\_\_.

11. člen

(1) Ta dogovor je sklenjen in velja za obdobje od \_\_\_\_\_\_\_\_\_ do \_\_\_\_\_\_\_\_\_, z možnostjo podaljšanja, kar pogodbeni stranki uredita s pisnim aneksom k temu dogovoru.

(2) Ta dogovor lahko preneha pred zaključkom obdobja:

* v primeru nespoštovanje oziroma kršitve tega dogovora v roku \_\_\_\_\_\_\_, ki začne teči na dan, ko dogovoru zvesta stranka na nasprotni stranke pisno sporoči, da enostransko odstopa od pogodbe;
* če katerakoli stranka enostransko odpove to pogodbe, pri čemer je odpovedni rok \_\_\_\_\_\_\_ dni, ki začne teči na dan, ko drugi stranki pisno sporoči, da enostransko odstopa od pogodbe.

12. člen

(1) Ta dogovor je napisan v 2 (dveh) enakih izvodih, od katerih prejme vsaka stranka po 1 (en) izvod.

(2) Ta dogovor je sklenjen, ko ga podpišeta obe stranki.

Številka: Številka:

Datum: Datum:

Izvajalec:                                                                Naročnik: